cyanic-selkie/wikianc huggingface dataset:
স্কার্ভি
অষ্টাদশ শতাব্দী
১৭৮৯-১৭৯৪ সালে স্পেনীয় নৌবাহিনী কর্মকর্তা আলেসান্দ্রো মালাসপিনার অভিযানটি ছিল প্রথম প্রধান দীর্ঘ দূরত্বের অভিযান যেখানে কার্যত কোনো স্কার্ভি দেখা যায়নি। মালাসপিনার চিকিৎসা কর্মকর্তা, পেদ্রো গঞ্জালেজ, প্রত্যয়ী ছিলেন যে সতেজ কমলা ও লেবু স্কার্ভি প্রতিরোধের জন্য অত্যাবশ্যক। উন্মুক্ত সাগরে ৫৬ দিনব্যাপী ভ্রমণে কেবল একবার প্রাদুর্ভাব ঘটেছিল। পাঁচজন নাবিকের উপসর্গ দেখা দিয়েছিল, তন্মধ্যে একজনের অবস্থা গুরুতর ছিল। গুয়াম দ্বীপে তিন দিন অবস্থানের পর তারা পাঁচজনই সুস্থ হয়ে উঠেন। বৃহৎ স্পেনীয় সাম্রাজ্য ও অনেক মধ্যবর্তী বন্দরসমূহ সতেজ ফল সংগ্রহ সহজতর করেছিল। যদিও শতাব্দীর শেষ দিকে ম্যাকব্রাইডের তত্ত্বকে চ্যালেঞ্জ করা হচ্ছিলো, তথাপি ব্রিটেনের চিকিৎসা প্রতিষ্ঠান এই ধারণায় নিবেদিত ছিল যে, স্কার্ভি হলো অভ্যন্তরীণ 'পচনের' একটি রোগ এবং প্রশাসকদের দ্বারা পরিচালিত দা সিক অ্যান্ড হার্ট বোর্ড এই পরামর্শ অনুসরণে বাধিত অনুভব করতো। যাহোক, জিব্রাল্টার অবরোধ ও অ্যাডমিরাল রোডনির ক্যারিবীয় অভিযানের সময় লেবুর রস ব্যবহারের প্রত্যক্ষ অভিজ্ঞতা থেকে রয়্যাল নেভিতে এর কার্যকারিতার ব্যাপারে মতামত শক্তিশালী হয়েছিল। জিলবার্ট ব্লেইন ও থমাস ট্রটারের মতো বিশেষজ্ঞদের লেখার মাধ্যমে তা আরও শক্তিশালী রূপ লাভ করে। ১৭৯৩ সালের আসন্ন যুদ্ধের জন্য স্কার্ভি নির্মূল করা খুব জরুরি হয়ে পড়ে। কিন্তু প্রথম উদ্যোগ চিকিৎসা প্রতিষ্ঠান থেকে আসেনি বরং এসেছিল অ্যাডমিরালদের পক্ষ হতে। মরিশাসের বিরুদ্ধে অভিযান পরিচালনায় আদিষ্ট হয়ে রিয়্যার অ্যাডমিরাল গার্ডনার ঔর্ট, মল্ট ও ভিট্রিওলের ইলিক্সারের ব্যাপারে অনাগ্রহী ছিলেন যা তখনও রয়্যাল নেভির জাহাজে দেওয়া হচ্ছিল, এবং তিনি দাবি জানিয়েছিলেন যেন সমুদ্রাভিযানে স্কার্ভি ঠেকাতে তাকে লেবু সরবরাহ করা হয়। সিক ও হার্ট বোর্ডের সদস্যবৃন্দ তার অনুরোধকে সমর্থন জানান এবং নৌপ্রশাসন সদর দফতর এটির অনুমোদন দেয়। যাহোক, শেষ মূহুর্তে পরিকল্পনাটি পরিবর্তন করা হয়। মরিশাসের বিরুদ্ধে অভিযানটি বাতিল হয়। ১৭৯৪ সালের ২রা মে, কমোডোর পিটার রেইনিয়ারের অধীন কেবল এইচ এম এস সাফোক ও দুটি ছোট যুদ্ধ জাহাজ (স্লুপস্) একটি বহির্গামী কনভয়ের সাথে পূর্ব দিকে যাত্রা করেছিল, কিন্তু জাহাজগুলোতে পরিপূর্ণভাবে লেবুর রস ও এর সাথে মিশানোর জন্য চিনি সরবরাহ করা হয়েছিল। অতঃপর ১৭৯৫ সালে, আশ্চর্যজনক একটি সংবাদ আসলো। চার মাস সমুদ্র যাত্রা শেষে সাফোক কোনো স্কার্ভির চিহ্ন ছাড়াই ভারতে এসে পৌঁছেছে এবং এর নাবিকদল যাত্রাকালের চেয়েও স্বাস্থ্যবান ছিল। ফলটা ছিল তাৎক্ষণিক। রণতরির অধিনায়কগণও উচ্চৈঃস্বরে লেবুর রস সরবরাহের দাবি জানালেন এবং কতৃপক্ষও পরবর্তীতে সকল যুদ্ধ জাহাজে লেবুর রস সরবরাহের অনুমতি দিয়ে দিল। নৌবহরের সকল জাহাজে লেবুর রস সরবরাহের যথোপযুক্ত পদ্ধতি খুঁজে পেতে এবং লেবুর রসের ব্যাপক সরবরাহ নিশ্চিত করতে কয়েক বছর লেগে গিয়েছিল, তবে ১৮০০ সালের মধ্যে, একটি পদ্ধতি দাঁড়িয়ে যায় এবং কাজ করা শুরু করে। এর ফলে নাবিকদের স্বাস্থ্যের দারুন উন্নতি চোখে পড়ে এবং এর ফলস্বরূপ নৌযুদ্ধে শত্রুর বিরুদ্ধে সুবিধা পেতে শুরু করে বিশেষ করে এখনো যারা এই পদ্ধতি গ্রহণ করেনি।
বিংশ শতাব্দী
বিংশতিতম শতাব্দীর শুরুর দিকে, যখন রবার্ট ফ্যালকন স্কট অ্যান্টার্কটিক অভিমুখে তার প্রথম অভিযান (১৯০১-১৯০৪) শুরু করেন, তখন বিদ্যমান তত্ত্বটি ছিল যে স্কার্ভি টোমেইন বিষক্রিয়ার মাধ্যমে হয়, বিশেষত টিনজাত মাংসে। তবে, স্কট আবিষ্কার করেছিলেন যে অ্যান্টার্কটিক সিলের সতেজ মাংস কোনো দুর্ঘটনা ঘটার আগেই স্কার্ভি সারিয়ে তুলেছিল।
১৯০৭ সালে, একটি প্রাণী মডেল আবিষ্কার করা হয় যা স্কার্ভিরোধী বিষয় পৃথককরণ ও শনাক্তকরণে সাহায্য করবে। নরওয়ের দুজন চিকিৎসক অ্যাক্সেল হোলস্ট ও থিওডোর ফ্রলিচ নরওয়ের মাছধরা জাহাজের নাবিকদের বেরিবেরি নিয়ে গবেষণা করছিলেন। তারা তখন বেরিবেরি গবেষণায় কবুতর ব্যবহার করতেন। তখন তারা কবুতরের চেয়ে ছোট স্তন্যপায়ী প্রাণী চাচ্ছিলেন এবং গিনিপিগ কে বেছে নিলেন। তারা গিনিপিগকে তাদের পরীক্ষার পথ্য হিসেবে খাদ্যশস্য ও ময়দা খেতে দিলেন, যা পূর্বে কবুতরের বেরিবেরি করেছিল এবং আশ্চর্য হয়ে লক্ষ করলেন যে বেরিবেরির পরিবর্তে গিনিপিগের শরীরে স্কার্ভির উপসর্গ দেখা দিচ্ছে। গিনিপিগ ছিল দৈবযোগে বাছাইকৃত একটি প্রাণী। ঐ সময়ের আগ পর্যন্ত, মানুষ ব্যতীত অন্য কোনো প্রাণীর দেহে স্কার্ভির উপসর্গ দেখা যায়নি এবং এটাকে কেবল মানুষের রোগ বলে বিবেচনা করা হতো। কিছু পাখি, স্তন্যপায়ী প্রাণী ও মাছ স্কার্ভিতে আক্রান্ত হয় কিন্তু কবুতরের স্কার্ভি হয় না, কারণ তারা নিজেদের দেহে অ্যাসকরবিক অ্যাসিড সংশ্লেষণ করতে পারে। হোলস্ট ও ফ্রলিচ দেখলেন যে তারা বিভিন্ন সতেজ খাবার ও নির্যাস যোগ করে গিনিপিগের স্কার্ভি সারিয়ে তুলতে পারছেন। স্কার্ভির এই প্রাণী গবেষণামূলক মডেলকে, যা এমনকি খাদ্যে ভিটামিনের অপরিহার্য ধারণার পূর্বে করা হয়েছিল, ভিটামিন সি গবেষণায় সর্বাপেক্ষা গুরুত্বপূর্ণ একটি অংশ হিসেবে মনে করা হয়। ১৯১৫ সালে, গ্যালিপলি অভিযানে নিউজিল্যান্ডের সৈন্যদের খাদ্যে ভিটামিন সি-এর অভাব ছিল যার ফলে তাদের স্কার্ভি দেখা দেয়। এটি ভাবা হয় যে গ্যালিপলিতে মৈত্রী আক্রমণ ব্যর্থ হওয়ার অনেক কারণের মধ্যে স্কার্ভি একটি। ভিলহালমুর স্টেফ্যানসন, একজন আর্কটিক ভ্রমণকারী যিনি ইনুইট উপজাতিদের মধ্যে বসবাস করতেন, প্রমাণ করেছিলেন যে তারা যে পুরো মাংস নির্ভর খাদ্য খেতেন তাতে কোনো ভিটামিনের ঘাটতি হতো না। তিনি ১৯২৮ সালের ফেব্রুয়ারিতে নিউইয়র্কের বেলভিউ হাসপাতালে একটি গবেষণায় অংশ নিয়েছিলেন, যেখানে তিনি ও আরেকজন সঙ্গী চিকিৎসকদের নিবিড় পর্যবেক্ষণে একবছর ধরে শুধু মাংস খেয়েছিলেন, তবুও তাদের স্বাস্থ্য ভালো ছিল। ১৯২৭ সালে, হাঙ্গেরীয় প্রাণরসায়নবিদ অ্যালবার্ট জেন্ট গিয়র্গি একটি যৌগ পৃথক করেছিলেন যাকে তিনি হেক্সুরোনিক অ্যাসিড নামে অভিহিত করেন। জেন্ট-গিয়র্গি অ্যাড্রিনাল গ্রন্থি থেকে যে হেক্সুরোনিক অ্যাসিড পৃথক করেছিলেন তা স্কার্ভিরোধী বলে ধারণা করেছিলেন, কিন্তু অ্যানিম্যাল-ডেফিসিয়েন্সি মডেল ব্যতীত এটি তিনি প্রমাণ করতে পারেন নি। ১৯৩২ সালে, আমেরিকার পিটসবার্গ বিশ্ববিদ্যালয়ের গবেষক চার্লস গ্লেন কিং অবশেষে প্রমাণ করেন যে স্কার্ভি ও হেক্সুরোনিক অ্যাসিডের মধ্যে একটি যোগাযোগ রয়েছে। জেন্ট গিয়র্গি কিং-এর গবেষণাগারকে কিছু হেক্সুরোনিক অ্যাসিড প্রদান করেছিলেন এবং শীঘ্রই প্রতিষ্ঠিত হয়েছিল যে এটাই ছিল বহুপ্রতীক্ষিত স্কার্ভিরোধী বস্তু। এই কারণে হেক্সুরোনিক অ্যাসিড কে পরবর্তীতে অ্যাস্করবিক অ্যাসিড নাম দেওয়া হয়।
একবিংশ শতাব্দী
বিশ্বের অধিকাংশ অঞ্চলে স্কার্ভির হার কম। যারা আক্রান্ত হচ্ছে তারা মূলত উন্নয়নশীল দেশের পুষ্টিহীন ও গৃহহীন লোকজন। শরণার্থী শিবিরে এর প্রাদুর্ভাব লক্ষ করা গিয়েছে। উন্নয়নশীল দেশে যেসব লোকের ক্ষত নিরাময় ঠিকমতো হয় না তাদের মধ্যে স্কার্ভি পাওয়া গিয়েছে।
মানব পরীক্ষা
গবেষণামূলকভাবে নিয়ন্ত্রিত খাবার দিয়ে মানব শরীরে স্কার্ভি সৃষ্টি করানোর একটি পরীক্ষা করা হয়েছিল ব্রিটেনে দ্বিতীয় বিশ্বযুদ্ধের সময় এবং ১৯৬০ সালের শেষের দিকে আইওয়া রাজ্যে স্বেচ্ছাসেবী কারাবন্দীদের ওপর। এই গবেষণাগুলোতে দেখা গিয়েছে যে, খুব কম ভিটামিন সি সমৃদ্ধ খাবার গ্রহণের মাধ্যমে যে স্কার্ভির উপসর্গগুলো দেখা দিয়েছিল তা দৈনিক মাত্র ১০ mg ভিটামিন সি দিয়ে সারিয়ে তুলা সম্ভব। এ-সব গবেষণায় কিছু ব্যক্তিকে দৈনিক ৭০ mg ( যার ফলে রক্তে ভিটামিন সি-এর মাত্রা হতো  প্রায় ০.৫৫ mg/dl, টিসু সম্পৃক্তি মাত্রা প্রায়  ১⁄৩), এবং কিছু ব্যক্তিকে দৈনিক ১০ mg (যা রক্তে ভিটামিন সি-এর মাত্রা কম বাড়াত) ভিটামিন সি দেওয়া হতো, তবে এই দুই দলের মধ্যে কার্যকারিতায় বিশেষ কোনো পার্থক্য পরিলক্ষিত হয় নি। কারাগারে বন্দী ব্যক্তিদের মধ্যে ভিটামিন সি-মুক্ত খাদ্য গ্রহণের প্রায় চার সপ্তাহের মধ্যে স্কার্ভির উপসর্গ দেখা দিয়েছিল, যেখানে ব্রিটিশ গবেষণায় সময় লেগেছিল প্রায় ছয় থেকে আট মাস। এর সম্ভাব্য কারণ ছিল, গবেষণায় অংশগ্রহণকারী ব্যক্তিদের স্কার্ভি সৃষ্টিকারী খাদ্য দেওয়ার আগে ছয় সপ্তাহ ধরে দৈনিক ৭০ mg ভিটামিন সি দেওয়া হয়েছিল। উভয় গবেষণায় দেখা গেছে, ভিটামিন-সি বিহীন খাদ্য গ্রহণরত ব্যক্তিদের যখন স্কার্ভির উপসর্গ দেখা গিয়েছে তখন তাদের রক্তে ভিটামিন সি-এর মাত্রা এতটায় কম ছিল যে তা সঠিকভাবে পরিমাপ করা যাচ্ছিল না, এবং আইওয়া গবেষণায়, এই সময় পরিমাপকৃত (লেবেলকৃত ভিটামিন সি তরলীভবন দ্বারা) মাত্রা ছিল ৩০০ মি.গ্রা. এর চেয়েও কম এবং দৈনিক টার্নওভার মাত্র ২.৫ মি.গ্রা.।
অন্যান্য প্রাণীতে
অধিকাংশ প্রাণী ও উদ্ভিদ উৎসেচক-চালিত ধাপের মাধ্যমে মনোস্যাকারাইড কে রূপান্তর করে ভিটামিন সি সংশ্লেষণে সক্ষম। তবে, কিছু স্তন্যপায়ী প্রাণী ভিটামিন সি সংশ্লেষণ ক্ষমতা হারিয়ে ফেলেছে, সিমিয়ান ও টারসিয়ার এদের মধ্যে উল্লেখযোগ্য। এরা দুটি প্রধান প্রাইমেট উপবর্গের একটি হ্যাপ্লোরাইনাই-এর অন্তর্ভুক্ত এবং এই গোষ্ঠীতে মানুষও অন্তর্ভুক্ত। স্ট্রেপসিরাইনিরা (নন-টারসিয়ার প্রোসিমিয়ান) নিজেদের ভিটামিন সি তৈরি করতে পারে, এবং এরা হলো লেমুর, লোরিস, পটো ও গ্যালেগো। ক্যাভাইয়াডি গোত্রের অন্ততপক্ষে দুটি প্রজাতি, ক্যাপিবারা ও গিনিপিগও অ্যাসকরবিক অ্যাসিড সংশ্লেষণ করতে পারে না। পাখি ও মাছের অনেক জানা প্রজাতি আছে যেগুলো তাদের নিজস্ব ভিটামিন সি তৈরি করে না। যে-সব প্রজাতি অ্যাসকরবেট তৈরি করে না তাদের খাবারে এটি সরবরাহ করতে হয়। এর ঘাটতি হলে মানুষের দেহে স্কার্ভি রোগ হয় এবং অন্যান্য প্রাণীদের ক্ষেত্রেও প্রায় একই রকম উপসর্গ দেখা দেয়।
যে-সকল প্রাণীদের স্কার্ভি হয় তাদের প্রত্যেকেরই এল-গুলোনোল্যাকটোন অক্সিডেজ (GULO) নামক উৎসেচকের অভাব থাকে, যা ভিটামিন সি সংশ্লেষণের শেষ ধাপে প্রয়োজন পড়ে। এ-সকল প্রজাতির জিনোমে GULO উৎসেচকটি সিউডোজিন হিসেবে থাকে যা প্রজাতিগুলোর বিবর্তনমূলক অতীত কে ইঙ্গিত করে।
নামকরণ
বাচ্চাদের ক্ষেত্রে মাঝেমধ্যে স্কার্ভিকে বার্লোর রোগ বলা হয়, স্যার থমাস বার্লোর নামানুসারে এই নাম রাখা হয়েছিল। তিনি একজন ব্রিটিশ চিকিৎসক ছিলেন এবং ১৮৮৩ সালে এই রোগের বর্ণনা দেন। তবে, বার্লোর রোগ বলতে মাইট্রাল ভালব প্রোল্যাপস্ও (বার্লো'স সিনড্রোম) বুঝায়, যা জন ব্রেরেটন বার্লো ১৯৬৬ সালে প্রথম বর্ণনা করেন।
ভিখি
ভিখি (Bhikhi) ভারতের পাঞ্জাব রাজ্যের মানসা জেলার একটি নগর পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২১৯ মিটার (৭১৮ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে ভিখি শহরের জনসংখ্যা হল ১৫,০৭৮ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৫৩%। পুরুষদের মধ্যে সাক্ষরতার হার ৫৭% এবং নারীদের মধ্যে এই হার ৪৮%। সারা ভারতের সাক্ষরতার হার ৫৯.৫%, তার চাইতে ভিখি এর সাক্ষরতার হার কম।
এই শহরের জনসংখ্যার ১৪% হল ৬ বছর বা তার কম বয়সী।
কুদসিয়া বেগম
প্রারম্ভিক বছর
উধম বাই একজন হিন্দু বংশোদ্ভূত, পূর্বে সর্বজনীন নর্তকী ছিলেন। মান খান নামে তার এক ভাই ছিল। উমদাত-উল-মুলক, আমির খানের কন্যা খাদিজা খানম মুহাম্মদ শাহের দৃষ্টি আকর্ষণের সাথে তাকে পরিচয় করিয়ে দেন।
সম্রাট তার প্রতি এতটাই মুগ্ধ হয়েছিলেন যে তিনি তাকে একজন সম্রাজ্ঞীর মর্যাদায় উন্নীত করেছিলেন। তিনি এমন একজন মহিলা ছিলেন যার কোনও পরিমার্জন ছিল না তিনি নিজের অবস্থানের অবমাননা করেছিলেন। তিনি ১৭২৫ সালের ২৩ ডিসেম্বর মুহাম্মদ শাহের একমাত্র জীবিত পুত্র আহমদ শাহ বাহাদুরকে জন্ম দেন। তবে তার ছেলেকে মোহাম্মদ শাহের সম্রাজ্ঞী বাদশা বেগম ও সাহিবা মহল লালন-পালন করেন।
সম্রাজ্ঞী অধিকারিণী
১৭৪৮ সালের এপ্রিল মাসে মুহাম্মদ শাহ মারা যান। তার পুত্র আহমদ শাহ বাহাদুর যিনি দিল্লিতে ফিরে এসে সিংহাসন দাবি করার জন্য পানিপথের কাছে সফদর জঙ্গের সাথে শিবিরে ছিলেন। সফদর জঙ্গের পরামর্শে তিনি পানিপথে সিংহাসনে অধিষ্ঠিত হন এবং কয়েকদিন পর দিল্লিতে ফিরে আসেন। আহমদ শাহ বাহাদুর একজন অকার্যকর শাসক হিসেবে প্রমাণিত হয়েছিলেন এবং তার মায়ের দ্বারা প্রবলভাবে প্রভাবিত হয়েছিলেন। একের পর এক পরাজয় ও অভ্যন্তরীণ লড়াই তার পতনের দিকে নিয়ে যায়।
লক্ষ্মী বারুপাল
লক্ষ্মী বারুপাল একজন ভারতীয় রাজনীতিবিদ এবং ভারতীয় জনতা পার্টির একজন নেতা। তিনি রাজস্থানের দেসুরি নির্বাচনী এলাকা থেকে প্রাক্তন বিধানসভার সদস্য। তিনি সাবেক সংসদ সদস্য হুকাম রামের মেয়ে।
শিক্ষা
বারুপাল মহর্ষি দয়ানন্দ বিশ্ববিদ্যালয় থেকে স্নাতক পাশ করেছেন।
ডিব্রুগড় হনুমানবক্স সুরজমল কানৈ বাণিজ্য মহাবিদ্যালয়
ডিব্রুগড় হনুমানবক্স সুরজমল কানৈ বাণিজ্য মহাবিদ্যালয় আসামের ডিব্রুগড় শহরের মাজমজিয়াত অবস্থিত একটি বাণিজ্য মহাবিদ্যালয়। ১৯৬০ সালে স্থাপিত হওয়া এইটি মহাবিদ্যালয় উত্তর-পূর্ব ভারতের প্রথম পূর্ণাঙ্গ বাণিজ্য মহাবিদ্যালয়। মহাবিদ্যালয়টি বাণিজ্য বিভাগের দুবছরের উচ্চতর মাধ্যমিক এবং তিন বছরের স্নাতক পাঠ্যক্রম দেয়। এর উচ্চতম মাধ্যমিক পাঠ্যক্রম আসাম উচ্চতর মাধ্যমিক শিক্ষা সংসদ এবং স্নাতক পাঠ্যক্রম ডিব্রুগড় বিশ্ববিদ্যালয়-এর অন্তর্ভুক্ত।
ইতিহাস
এখানে উচ্চতর মাধ্যমিক শ্রেণী প্রথমে ১৯৪৫ সালে ডিব্রুগড় হনুমানবক্স সুরজমল কানৈ মহাবিদ্যালয়-এর সন্ধ্যের শ্রেণীতে আরম্ভ হয়েছিল। এর মূল চৌহদ্দির ভিত্তিপ্রস্তর তখনকার ভারতের প্রধানমন্ত্রী মোরারজী দেসাই নিজে স্থাপন করেছিলেন। ডিব্রুগড় শহরে ডিব্রুগড় বিশ্ববিদ্যালয় স্থাপন হওয়ার প্রারম্ভিক কালে বিশ্ববিদ্যালয়ের শ্রেণীসমূহ ১৯৬৮ সাল পর্যন্ত এখানেই অনুষ্ঠিত হয়েছিল। এইটি উত্তর-পূর্বাঞ্চলর প্রথম পূর্ণাঙ্গ বাণিজ্য মহাবিদ্যালয়।
অবস্থান
মহাবিদ্যালয়টি ডিব্রুগড়ের কদমনির কেশব চন্দ্র গগৈ পথে অবস্থিত। ৩৭ নং জাতীয় সড়ক মহাবিদ্যালয়টির কাছ দিয়ে পার হয়ে গিয়েছে। ডিব্রুগড় রেল স্টেশন এবং ডিব্রুগড় বিমানবন্দর মহাবিদ্যালয়টি থেকে যথাক্রমে ৫ এবং ১৬ কি.মি. দূরে অবস্থিত। এর কাছে ডিব্রুগড় হনুমানবক্স সুরজমল কানৈ মহাবিদ্যালয় এবং মনোহরী দেবী কানৈ মহিলা মহাবিদ্যালয় অবস্থিত।
-দেশ
-দেশ প্রত্যয়টি হল একটি ইন্দো-আর্য শব্দ। এর দ্বারা একটি ভৌগোলিক অঞ্চল বুঝায়। দক্ষিণ এশিয়া এবং দক্ষিণ-পূর্ব এশিয়ার অনেক অঞ্চল এবং রাষ্ট্রের নামের সাথে দেশ শব্দটি যুক্ত থাকতে দেখা যায়:
কাজী মুহম্মদ মনজুরে মওলা
কাজী মুহম্মদ মনজুরে মওলা (১ অক্টোবর ১৯৪০–২০ ডিসেম্বর ২০২০) একজন বাংলাদেশি সাহিত্যিক ও সাবেক সরকারি কর্মকর্তা যিনি বাংলা একাডেমির মহাপরিচালক ছিলেন।
প্রাথমিক জীবন
মনজুরে মওলা ১ অক্টোবর ১৯৪০ সালে জন্মগ্রহণ করেন।
মৃত্যু
মনজুরে মওলা ২০ ডিসেম্বর ২০২০ সালে ঢাকার ইউনাইটেড হাসপাতালে মৃত্যুবরণ করেন।
রাধিকা রায়
রাধিকা রায় (জন্ম ৭ মে ১৯৪৯) একজন ভারতীয় সাংবাদিক ও নিউ দিল্লি টেলিভিশনের (এনডিটিভি) সহ-প্রতিষ্ঠাতা। প্রিন্ট মিডিয়ায় ১০ বছর সাংবাদিকতা করে তিনি ১৯৮৭ সালে টেলিভিশন মিডিয়াতে চলে আসেন এবং এনডিটিভি সহ-প্রতিষ্ঠা করেন যেখানে তিনি ২৫ বছরের বেশি সময় অতিবাহিত করেন।
কর্মজীবন
রাধিকা রায় প্রথম কর্মজীবনে ইন্ডিয়ান এক্সপ্রেস ও ইন্ডিয়া টুডেতে সাংবাদিক হিসেবে কাজ করেন। ১৯৮৮ সালে তার স্বামী প্রণয় রয়ের সাথে মিলে তিনি নিউ দিল্লি টেলিভিশন প্রতিষ্ঠা করেন। তার স্বামী বলেন, "রাধিকা এনডিটিভি প্রতিষ্ঠায় অন্যতম ভূমিকা পালন করেন এবং প্রতিষ্ঠানের লক্ষ্য ধরে রাখতে কাজ করেন।" অনেকের মতে তিনিই প্রতিষ্ঠানটির প্রাত্যহিক কাজকর্ম পরিচালনা করতেন।
১৯৮৮ থেকে ২০১১ সাল পর্যন্ত তিনি প্রতিষ্ঠানটির ব্যবস্থাপনা পরিচালক ছিলেন এবং ২০১১ সালের ২৯ জুলাই তিনি কো-চেয়ারম্যান হিসেবে দায়িত্ব গ্রহণ করেন। তার ২৫ বছরের টেলিভিশন সাংবাদিকতার জীবনে তিনি অত্যন্ত অন্তর্মুখী স্বভাবের ছিলেন এবং কোন সাক্ষাৎকার দেননি ও কোন ছবি উঠেননি।
ব্যক্তিগত জীবন
রাধিকা রায় ব্যক্তিগত জীবনে প্রণয় রায়ের সাথে বিবাহ বন্ধনে আবদ্ধ হন। যার সাথে তার পরিচয় হয় ওয়েলহাম বিদ্যালয়ে। এই দম্পতির একজন কন্যা সন্তান রয়েছে।
লুই আরাগোঁ
thumb|right|150px| লুই আরাগোঁএবং এলসা ট্রায়োলেটের সমাধি
আরাগোঁ ১৯১৯ থেকে ১৯২৪ খ্রিস্টাব্দ পর্যন্ত শিল্প-সাংস্কৃতিক আন্দোলন দাদাবাদের সাথে ঘনিষ্ঠভাবে সম্পৃক্ত ছিরেন। তিনি ১৯২৪ খ্রিস্টাব্দে পরাবাস্তববাদী শিল্পকলা আন্দোলনের প্রতিষ্ঠাতাদের একজন ছিলেন। ১৯২০ খ্রিস্টাব্দ থেকেই তিনি ফরাসি কমিউনিস্ট পার্টির সমর্থক হিসেবে আত্মপ্রকাশ করেন। তিনি কমিউনিস্ট পার্টিতে আনুষ্ঠানিকভাবে যোগদান করেন ১৯২৭ খ্রিস্টাব্দে। ১৯৩৩ খ্রিস্টাব্দে পার্টির পত্রিকায় লেখালেখি শুরু করেন। আরাগোঁ বিভিন্ন বৈচিত্র্যময় রূপবন্ধে কবিতা লিখেছেন । প্রচলিত ঘরানার কবিতা এবং নিরীক্ষাধর্মিতা উভয়েরই সমান গুরুত্ব ছিল তাঁর কাছে। এ দুটি ধারাতেই তিনি নবপ্রাণ সঞ্চার করেছিলেন। ১৯৮২ খ্রিস্টাব্দের ২৮শে ডিসেম্বর তারিখে তিনি প্যারিসে মৃত্যুবরণ করেন। আধুনিক বাংলা কবিতার অন্যতম পথিকৃৎ কবি বিষ্ণু দে লুই আরাগোঁর অনুরাগী ছিলেন; তাঁর কবিতা বাংলায় তর্জমা করেছেন; তাঁর বিষয়ে প্রবন্ধ লিখেছেন। এছাড়াও বাংলার আর এক কবি, ঔপন্যাসিক ও অনুবাদক লোকনাথ ভট্টাচার্যও তাঁর বহু কবিতা বাংলায় অনুবাদ করেছেন। ভট্টাচার্য তাঁর বাংলা কবিতা ফরাসি ভাষায় তর্জমা করে তার লের্ত্র ফ্রাসেজ পত্রিকায় "সূর্য সেন" ছদ্মনামে প্রকাশ করেন। কবি লুই আরাগোঁর একটি প্রসিদ্ধ উক্তি হলো: “পুরুষের ভবিষ্যত হচ্ছে নারী।” ১৯৩৯ খ্রিষ্টাব্দে রুশ-বংশোদ্ভূত ফরাসি লেখিকা এলসা ত্রিওলে-র সঙ্গে বিবাহবন্ধনে আবদ্ধ হন। বহু কবিতায় আরাগোঁ তার স্ত্রী এলসা-র জয়গাথা রচনা করেছেন।
চুনারুঘাট সরকারি কলেজ
চুনারুঘাট সরকারি কলেজ বাংলাদেশের হবিগঞ্জ জেলার চুনারুঘাট উপজেলায় অবস্থিত একটি সরকারি কলেজ। এই কলেজটিতে উচ্চ মাধ্যমিক, স্নাতক (ডিগ্রি), ও স্নাতক (সম্মান) পড়ানো হয়।
ইতিহাস
বাংলাদেশের একটি প্রাচীনতম শীর্ষস্থানীয় ও ঐতিহ্যবাহী শিক্ষাপ্রতিষ্ঠান এটি। ১৬ ফেব্রুয়ারি ২০১৭ থেকে কলেজটি ঢাকা বিশ্ববিদ্যালয়ের অধিভুক্ত হয়। বাংলাদেশের একটি প্রাচীনতম শীর্ষস্থানীয় ও ঐতিহ্যবাহী শিক্ষাপ্রতিষ্ঠান। এটি বাংলাদেশের হবিগঞ্জ জেলার চুনারুঘাট উপজেলায় অবস্থিত। ১ মার্চ, ১৯৮০ সালে কলেজটি সরকারি করণ করা হয়।
শিক্ষা কার্যক্রম
চুনারুঘাট সরকারি কলেজে উচ্চ মাধ্যমিক ও স্নাতক (পাশ) শ্রেণিতে পাঠদান করা হয়। উচ্চ মাধ্যমিক ও ডিগ্রি শ্রেণিতে বিজ্ঞান, মানবিক ও ব্যবসায় শিক্ষা - তিনটি শাখায় শিক্ষার্জনের সুযোগ রয়েছে। উচ্চ মাধ্যমিক শ্রেণিতে ২২টি বিষয়ে পাঠদান করা হয় এবং স্নাতক (সম্মান) শ্রেণিতে ১২টি বিষয়ে শিক্ষাদান করা হয়।
উচ্চ মাধ্যমিক
এই কলেজে এস.এস.সি. পরীক্ষার ফলাফলের ভিত্তিতে একাদশ শ্রেণিতে বিজ্ঞান, মানবিক ও ব্যবসায় শিক্ষা শাখায় ছাত্রছাত্রীদের ভর্তির সুযোগ দেয়া হয়। উচ্চ মাধ্যমিক পরীক্ষা (এইচ,এস,সি) কার্যক্রম সিলেট মাধ্যমিক ও উচ্চ মাধ্যমিক শিক্ষা বোর্ড দ্বারা নিয়ন্ত্রিত হয়।
স্নাতক (পাশ) শ্রেণীতে পঠিত বিষয়/বিভাগ সমূহ
স্নাতক (পাস) কোর্স
সহশিক্ষা কার্যক্রম
শিক্ষার্থীরা পড়াশুনার পাশাপাশি বিভিন্ন শিক্ষামূলক কাজে নিজেকে সমৃদ্ধ করা সুযোগ রয়েছে।
পদাতিক
পদাতিক সৃজিত মুখোপাধ্যায় পরিচালিত আসন্ন ভারতীয় বাংলা ভাষার জীবনীমূলক চলচ্চিত্র। ছবিটি মৃণাল সেনের বায়োপিক কেন্দ্র করে।
নির্মাণ
শুরুতে ওয়েব সিরিজ আকারে মৃণাল সেনের বায়োপিক তৈরির সিদ্ধান্ত নিয়েছিলে সৃজিত, তবে পরে মত পালটে ছবি তৈরির পরিকল্পনা করেছেন। ২০২৩ সালের ১৫ই জানুয়ারি থেকে কলকাতায় মৃণাল সেনের বায়োপিক ‘পদাতিক’-এর শ্যুটিং শুরু হয়।
মার্কেটিং
বলিউডের কিংবদন্তি অভিনেতা অমিতাভ বচ্চন নিজের ফেসবুকে ‘পদাতিক’ সিনেমার পোস্টার শেয়ার করেন। তিনি সিনেমাটির জন্য শুভকামনা জানিয়ে চঞ্চল চৌধুরী ও সৃজিত মুখার্জিকে।
মুক্তি
২০২৩ সালের শেষের দিকে চলচ্চিত্রটি মুক্তি দেওয়ার কথা।
হাড়ি (বর্ণ)
হাড়ি একপ্রকার হিন্দু তফসিলি জাতিবিশেষ। পশ্চিমবঙ্গের পশ্চিমাঞ্চলের বাঁকুড়া, বীরভূম ইত্যাদি জেলায় প্রচুর সংখ্যায় হাড়িরা বাস করেন।
২০০১ সালের জনগণনা অনুযায়ী, হাড়িদের সংখ্যা ৩৯০,৬১৯। এরা পশ্চিমবঙ্গের তফসিলি জাতি জনসংখ্যার মোট ২.১ শতাংশ। হাড়িদের মধ্যে ৪৯.৫ শতাংশ স্বাক্ষর – পুরুষ সাক্ষরতার হার ৬১.৬ শতাংশ এবং নারী সাক্ষরতার হার ৩৬.৮ শতাংশ।
ঝাড়ুদারি ও শূকর পালন হাড়িদের ঐতিহ্যগত পেশা। কেউ কেউ কৃষিকাজও করে থাকে। বীরভূম জেলায় হাড়িরা চারটি উপবর্ণে বিভক্ত: ভুঁইমালী বা কৃষক, দাই বা ফুল হাড়ি বা ধাত্রী, কাহার হাড়ি বা পালকি বাহক ও মেহতার হাড়ি বা ঝাড়ুদার।
ফয়সাল সারিইলদিজ
ফয়সাল সারিইলদিজ (জন্ম ১০ এপ্রিল ১৯৭৫, সিজরে) ছিলেন তুরস্কের পিপলস ডেমোক্র্যাটিক পার্টি (এইচডিপি) নামক রাজনৈতিক দলের একজন রাজনীতিবিদ এবং শিরনাক প্রদেশের প্রতিনিধিত্বকারী সাবেক সংসদ সদস্য।
আমতলী পৌরসভা
আমতলী পৌরসভা বাংলাদেশের বরগুনা জেলার অন্তর্গত আমতলী উপজেলার নগরভিত্তিক স্থানীয় সরকার সংস্থা। এ পৌরসভাটি আমতলী শহরের পৌরকার্যক্রম পরিচালনা ও পৌরসেবা প্রদান করে।  ১৯৯৮ সালে পৌরসভাটি প্রতিষ্ঠিত হয়। এটি একটি ‘‘ক" শ্রেনীর পৌরসভা।
ইতিহাস
১৯৯৮ সালের ২৩শে আগস্ট আমতলী পৌরসভা প্রতিষ্ঠিত হয়। প্রথম পৌর-প্রশাসক হিসেবে থানা নির্বাহী কর্মকর্তা মানিক চন্দ্র দে ১৯৯৯ সালের ৪ জানুয়ারি দায়িত্বগ্রহণ করেন ও একই বছরের ১২ এপ্রিল প্রথম পৌর নির্বাচন অনুষ্ঠিত হয়। ৭ জন প্রতিদ্বন্দ্বী প্রার্থী থেকে নির্বাচনের মাধ্যমে আবদুছ ছত্তার মৃধা সর্বপ্রথম আমতলী পৌরসভার চেয়ারম্যান নির্বচিত হন। প্রথম পৌরসভা পরিষদের মেয়াদ ২০০৩ সালের ৫ মে শেষ হয় ও এরপরে নির্বাচনী তফসিল ঘোষণা করা হয়। কিন্তু ভোটার তালিকার ত্রুটি-বিচ্যুতি নিয়ে মামলার কারণে নির্বাচন পিছিয়ে যায়। ২০০৫ সালের ২৫ জুলাই অনুষ্ঠিত হয় দ্বিতীয় পৌরসভা নির্বাচন অনুষ্ঠিত হয়। নির্বাচনে জনাব নাজমুল আহসান নান্নু মেয়র নির্বাচিত হন ও একই বছরের ৩০ জুলাই তার দায়িত্বভার গ্রহণ করেন। ২০১১ সালের ১৩ জানুয়ারি আমতলী পৌরসভার তৃতীয় নির্বাচন অনুষ্ঠিত হয় ও এতে মতিয়ার রহমান মেয়র নির্বাচিত হন।
ফয়সাল সারিইলদিজ
রাজনৈতিক পেশা
তিনি ২০১১ সালের জুন মাসে শ্রমিক, গণতন্ত্রী ও ফ্রিডম ব্লক সমর্থিত স্বতন্ত্র প্রার্থী হিসেবে তুরস্কের সংসদ গ্র্যান্ড নেশনাল অ্যাসেমব্লির একজন সদস্য নির্বাচিত হন, কিন্তু আদালত তার ক্ষেত্রে সংসদীয় অনাক্রম্যতা প্রযোজ্য নয় বলে রায় দেওয়ার কারণে তাকে তার পদ গ্রহণ করতে অস্বীকার করা হয়। ২০১৪ সালের জানুয়ারি মাসে, একটি আদালত তাদের কারাদন্ডের সিদ্ধান্ত নেওয়ার পর তাদের মানবাধিকার লঙ্ঘন করে, যেহেতু তারা সংসদ সদস্য নির্বাচিত হয়, তাই তিনি সেলমা ইরমাক, গুলসার ইলদিরিম, কেমাল আকতাস এবং ইব্রাহিম আইহানের সাথে একসাথে কারাগার থেকে মুক্তি পেয়েছিলেন। এর পরে তারা সংসদে তাদের শপথ প্রদান করে। তিনি জুন ২০১৫ এর সাধারণ নির্বাচন এবং নভেম্বর ২০১৫ এর স্ন্যাপ নির্বাচনে শিরনাকের প্রতিনিধিত্বকারী সংসদ সদস্য হিসেবে পুনরায় নির্বাচিত হন, তারপর এইচডিপির জন্য। সারিইলদিজ ২০১৫-১৬ সালের শীতকালে সিজরেতে কারফিউ চলাকালীন আহতদের রক্ষা করছিলেন এবং সাহায্যের জন্য জাতিসংঘকে ডেকেছিলেন। এপ্রিল ২০১৬ সালে তিনি নির্বাসনের জন্য তুরস্ক ত্যাগ করেন এবং তুরস্ক তার জন্য গ্রেপ্তারি পরোয়ানা জারি করে।
আমতলী পৌরসভা
প্রশাসনিক অবকাঠামো
আমতলী পৌরসভা ৯ টি ওয়ার্ড ও ১৪ টি মহল্লা নিয়ে গঠিত। এ ৯টি ওয়ার্ডে ৯জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম আমতলী থানার আওতাধীন। এটি জাতীয় সংসদের ১০৯নং নির্বাচনী এলাকা বরগুনা-১ এর অংশ।
ফয়সাল সারিইলদিজ
নির্বাসন
নির্বাসনে থাকাকালীন তিনি কুর্দি অধিকার রক্ষায় আরও জড়িত ছিলেন এবং তুরস্কের পার্লামেন্টের সংসদ সদস্য ও ছিলেন। ২০১৭ সালের ৭ সেপ্টেম্বর তিনি এবং Tuğba হেজার ওজতুর্ক উভয়কেই সংখ্যাগরিষ্ঠ সংসদ সদস্যের ভোটে সংসদে তার দায়িত্ব থেকে অব্যাহতি দেওয়া হয়। পরের দিন সাংবিধানিক আদালত তাদের বরখাস্তের বিষয়টি নিশ্চিত করে। ২০১৭ সালের ৫ জুন তুরস্কের স্বরাষ্ট্র মন্ত্রণালয় ঘোষণা দেয় যে ১৩০ জন লোক যারা জঙ্গি যোগসূত্র সন্দেহে দেশের বাইরে রয়েছে, তারা তিন মাসের মধ্যে তুরস্কে ফিরে না গেলে এবং সরকারী মান পূরণ না করলে তাদের নাগরিকত্ব হারাবে। ১৩০ জনের মধ্যে ফয়সাল সারিইলদিজও ছিলেন।
আমতলী পৌরসভা
আয়তন
আমতলী পৌরসভার আয়তন ২,২৩৬ একর(৯.০৪ বর্গ কিলোমিটার)।
কোহাট এনক্লেভ মেট্রো স্টেশন
কোহাট এনক্লেভ মেট্রো স্টেশন দিল্লি মেট্রোর রেড লাইনে অবস্থিত। এটি দিল্লি পীতমপুরার নিকট কোহাট এনক্লেভে রয়েছে।এখানে এটিএম পরিষেবার সুবিধা রয়েছে।
বেলজিয়াম মহিলা জাতীয় ফিল্ড হকি দল
বেলজিয়াম মহিলা জাতীয় ফিল্ড হকি দল মহিলাদের আন্তর্জাতিক ফিল্ড হকি প্রতিযোগিতায় বেলজিয়াম দেশের প্রতিনিধিত্ব করে থাকে। এর বর্তমান কোচ রাউল এরেন ও এটি রয়্যাল বেলজিয়ান হকি অ্যাসোসিয়েশন দ্বারা পরিচালিত হয়।
১১১ নং ওয়ার্ড, কলকাতা পৌরসংস্থা
ওয়ার্ড নং ১১১, কলকাতা পৌরসংস্থা ভারতের পশ্চিমবঙ্গ রাজ্যের কলকাতা পৌরসংস্থার বরো নং ১১ এর একটি প্রশাসনিক বিভাগ। দক্ষিণ কলকাতার যে অংশগুলি আচ্ছাদন করে - গড়িয়া - ব্রহ্মপুর - কামদহরী-বড়াল ।
রাধাকৃষ্ণ মন্দির, সূত্রাপুর
রাধাকৃষ্ণ মন্দির, সূত্রাপুর অথবা রাধাবিনোদ মন্দির অথবা শঙ্খনিধি মন্দির ঢাকার টিপু সুলতান রোডের শঙ্খনিধি হাউজ এর উত্তরদিকে অবস্থিত এবং ভজহরি লজ এর পার্শ্ববর্তী একটি মন্দির। এই মন্দিরটি ১৯২১ থেকে ১৯২৬ সালের মধ্যে গড়ে ওঠা শঙ্খনিধি বণিক পরিবারের স্থাপত্যগুলোর একটি।
১১১ নং ওয়ার্ড, কলকাতা পৌরসংস্থা
ভূগোল
ওয়ার্ড নং ১১১ এর উত্তরে টালির নালা (আদি গঙ্গা) দ্বারা সীমাবদ্ধ; কামদহারী মাউজার পূর্ব সীমানা দিয়ে পূর্বে; দক্ষিণে কামদহরী এবং ব্রহ্মপুর মাউজাদের দক্ষিণ সীমানা দ্বারা; এবং পশ্চিমে বিধান পল্লী রোড, বাকশপল্লী রোড, ঋষি রাজনারায়ণ রোড এবং শেখপাড়া রোড।
রাধাকৃষ্ণ মন্দির, সূত্রাপুর
ইতিহাস
বিংশ শতকের শুরুর দিকে লালমোহন সাহা বণিক, ভজহরি সাহা বণিক ও গৌর নিতাই সাহা বণিক ব্যাবসায় বেশ উন্নতি লাভ করেন। বিত্তশালী হওয়ার পর তারা বণিক উপাধি বর্জন করে ‘শঙ্খনিধি’ (শঙ্খের বাহক) উপাধি গ্রহণ করেন। ১৯২০-১৯২৬ সালের দিকে তারা ঢাকার কিছু ভূসম্পত্তির মালিক হন এবং সেখানে কিছু ভবন নির্মিত হয়। ঢাকার টিপু সুলতান রোড থেকে ওয়ারীর র্যাঙ্কিন স্ট্রিট পর্যন্ত বিভিন্ন স্থানে এই ভবনগুলো গড়ে ওঠে। শঙ্খনিধি পরিবারের স্থাপিত এসব ভবনের মধ্যে উল্লেখযোগ্য হচ্ছে ভজহরি লজ, শঙ্খনিধি হাউজ, রাধাকৃষ্ণ মন্দির প্রভৃতি।
১১১ নং ওয়ার্ড, কলকাতা পৌরসংস্থা
ভূগোল
ওয়ার্ডটি কলকাতা পুলিশের বাঁশদ্রোণী থানার অন্তর্ভূক্ত।
রাধাকৃষ্ণ মন্দির, সূত্রাপুর
ইতিহাস
১৯৬৫ সালের দাঙ্গায় মন্দিরের পুরোহিতকে হত্যা করা হয়। পুরোহিতের পরিবার দেশত্যাগ করে কলকাতা চলে যায় এবং মন্দিরটি পরিত্যক্ত অবস্থায় পড়ে থাকে। মন্দিরটি এখন দখলদারদের কবলে থাকায় এতে আর কোন ধর্মীয় কৃত্য অনুষ্ঠিত হয় না।
১১১ নং ওয়ার্ড, কলকাতা পৌরসংস্থা
ভূগোল
পাটুলি মহিলা থানা দক্ষিণ শহরতলির বিভাগের অধীনে সমস্ত পুলিশ থানা, অর্থাৎ নেতাজি নগর, যাদবপুর, কসবা, রিজেন্ট পার্ক, বাঁশদ্রোণী, গড়ফা এবং পাটুলি।
রাধাকৃষ্ণ মন্দির, সূত্রাপুর
ইতিহাস
১৯৮৯ সালে এটি প্রত্নতত্ত্ব অধিদপ্তর কর্তৃক সংরক্ষিত পুরাকীর্তির তালিকাভুক্ত হয়। ২০১১ সালের ডিসেম্বরে দখলদাররা এটি ভাঙতে শুরু করে।
১১১ নং ওয়ার্ড, কলকাতা পৌরসংস্থা
নির্বাচনের ফলাফল
ওয়ার্ডটি একটি সিটি মিউনিসিপাল কর্পোরেশন কাউন্সিল নির্বাচনী এলাকা গঠন করে এবং টালিগঞ্জ বিধানসভা কেন্দ্র এর একটি অংশ।
রাধাকৃষ্ণ মন্দির, সূত্রাপুর
স্থাপত্যশৈলী
রাধাকৃষ্ণ মন্দিরটি আয়তাকার, সুসজ্জিত এবং দক্ষিণমুখী। এর ৬০ ফুট বাই ৫০ ফুট দীর্ঘ আঙিনা রয়েছে। উত্তরপাশের মূল মন্দিরটি একতলা, অন্য তিনদিকের ভবন দ্বিতলবিশিষ্ট। প্রশস্ত সোপানের উপরে অবস্থিত মণ্ডপ অংশটির আয়তন প্রায় ৩০ফুট বাই ৪০ ফুট। এর সম্মুখভাগে চারটি করিন্থিয়ান স্তম্ভ এবং মাঝখানে তিনটি সুসজ্জিত তোরণ বিদ্যমান। ৪০ ফুট বাই ১০ ফুট মন্দিরকক্ষটিতে কারুকাজকৃত তিনটি দীর্ঘ কাঠের দরজা রয়েছে। মন্দিরে প্রবেশপথের সিঁড়ি এবং সম্পূর্ণ মেঝে আমদানিকৃত সাদা মার্বেল পাথর দিয়ে নির্মিত। জানালাগুলো লাল ও সবুজ রঙের রঙিন কাচ দ্বারা শোভিত। এই সুদৃশ্য মন্দিরের বিভিন্ন পাশে নানারকম লতাপাতার কারুকাজ রয়েছে, যার মধ্যে শঙ্খনিধি পরিবারের প্রতীক শঙ্খের বিভিন্ন নকশা বিশেষভাবে লক্ষণীয়। অন্য তিনপাশের অংশগুলোয় বিভিন্ন আয়তনের প্রায় ১৫ টি কক্ষ এবং দক্ষিণপূর্ব কোণে একটি কাঠের তৈরী সিঁড়ি আছে।
ধ্বংসসাধন
মন্দিরটি বহুদিন তালাবদ্ধ অবস্থায় ছিল।। ২০১১ সালের ১৫ ডিসেম্বর রাতে দখলদাররা মন্দিরটি ভাঙতে শুরু করে এবং মন্দিরের দোতলার ছাদ সম্পূর্ণ ভেঙে ফেলা হয়। পরে রাজউকের সংশ্লিষ্ট কর্মকর্তা থানায় সাধারণ ডায়েরি করেন।
বেসরকারি সংস্থা আরবান স্টাডি গ্রুপ কর্তৃক ২০১২ সালে মামলা করার পর উচ্চ আদালত থেকে স্থাপনাটি ধ্বংসের উপর স্থগিতাদেশ জারি ছিল। রাজউকের নতুন প্রকাশিত রাজধানীর ঐতিহ্যবাহী ভবনের তালিকা থেকে এ মন্দিরের নাম বাদ দেওয়া হয়। এরপর ২০১৮ সালের মে মাসে মন্দিরের অবশিষ্টাংশ ও গর্ভমন্দির ভেঙে ফেলা হয়।
ভিখিৱিন্দ
ভিখিৱিন্দ (Bhikhiwind) ভারতের পাঞ্জাব রাজ্যের অমৃতসর জেলার একটি নগর পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে ভিখিৱিন্দ শহরের জনসংখ্যা হল ১০,২৬৯ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬৬%। পুরুষদের মধ্যে সাক্ষরতার হার ৭১% এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে ভিখিৱিন্দ এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
ছোস-ক্যি-স্গ্রোন-মে
ছোস-ক্যি-স্গ্রোন-মে (১৪২২-১৪৫৫) তিব্বতী বৌদ্ধধর্মের দ্গে-লুগ্স ধর্মসম্প্রদায়ের প্রথম ব্সাম-স্দিংস-র্দো-র্জে-ফাগ-মো  উপাধিধারী বৌদ্ধ ভিক্ষুণী ছিলেন।
জন্ম ও পরিবার
ছোস-ক্যি-স্গ্রোন-মে ১৪২২ খ্রিষ্টাব্দে তিব্বতের মাং-য়ুল গুং-থাং অঞ্চলে জন্মগ্রহণ করেন। তার পিতা খ্রি-ল্হা-দ্বাং-র্গ্যাল-ম্ত্শান এই অঞ্চলের শাসক ছিলেন। তার মাতার নাম ছিল ম্দো-সদে  এবং ভ্রাতার নাম ছিল খ্রি-র্নাম-র্গ্যাল-ল্দে । তার জন্মের পরে রাজসভার পুরোহিত তার নাম রাখেন দ্কোন-ম্ছোগ-র্গ্যাল-মো ।
বৈবাহিক জীবন
১৪৩৮ খ্রিষ্টাব্দে রাজ্যের কৌশলগত সুবিধার্থে রাজ-অমাত্যদের উপদেশে লা-স্তোদ-ল্হো রাজ্যের শাসকের সঙ্গে দ্কোন-ম্ছোগ-র্গ্যাল-মোর বিবাহ স্থির করা হয়। ১৪৪০ খ্রিষ্টাব্দে তিনি একজন কন্যাসন্তানের জন্ম দেন। এক বছর পরে গুং-থাং রাজ্যে একটি বিবাদের মীমাংসা করতে পিতাকে সাহায্য করতে যাওয়ার পরে তার কন্যার মৃত্যু হয়। এই কারণে তিনি পিতা ও শ্বশুরের ইচ্ছার বিরুদ্ধে গিয়ে বৌদ্ধ ভিক্ষুণী হিসেবে ধর্মীয় জীবনযাপন করার সিদ্ধান্ত নেন।
সংঘ জীবন
এই সময় দ্কোন-ম্ছোগ-র্গ্যাল-মো লা-স্তোদ-ল্হো রাজ্যের রাজধানী শেল-দ্কার শহরে অবস্থিত স্পো-রোং-দ্পাল-মো-ছোস-স্দিংস  বৌদ্ধবিহারে যাতায়াত শুরু করেন এবং এই বিহারের প্রধান বো-দোং-ফ্যোগ্স-লাস-র্নাম-র্গ্যাল  নামক লামার সান্নিধ্যে আসেন। পরে আত্মীয় স্বজনদের রাজী করিয়ে তিনি তার নিকট শ্রমণের শপথ গ্রহণ করেন এবং তার নতুন নাম রাখা হয় ছোস-ক্যি-স্গ্রোন-মে। নারী হিসেবে সংঘজীবনে প্রবেশে তাকে সমালোচিত হতে হলেও তিনি সেইসব সমালোচনা উপেক্ষা করেন। ব্দে-লেগ্স-ছোস-'দ্রেন  নামে অপর এক ভিক্ষুণী তার বিশ্বস্ত সহচরী ছিলেন। পরবর্তীকালে তাকে ভিক্ষুণীর শপথ প্রদান করা হয়।  তিনি সংঘে নারীদের এনে তাদের মধ্যে বৌদ্ধ ধর্ম ও শিক্ষার প্রসার করেন। বো-দোং-ফ্যোগ্স-লাস-র্নাম-র্গ্যালের অনুপ্রেরণায় তিনি প্রচলিত ঐতিহ্যের বিরুদ্ধে গিয়ে নারীদের তান্ত্রিক আচার নৃত্যে অংশগ্রহণের উদ্যোগ নেন। বো-দোং-ফ্যোগ্স-লাস-র্নাম-র্গ্যালের মৃত্যুর পর তিনি ১৪৫২ খ্রিষ্টাব্দে তার সম্পূর্ণ রচনা প্রকাশের ব্যবস্থা করেন। এছাড়া তিনি বৌদ্ধ ধর্মশিক্ষাকেন্দ্রের খাদ্য সরবরাহের উদ্দেশ্যে পার্শ্ববর্তী জমিগুলির সেচের ব্যবস্থা করেন। এই বছরে লা-স্তোদ-ব্যাং  অঞ্চলে তিনি বিখ্যাত তিব্বতী সাধক থাং-স্তোং-র্গ্যাল-পোর  সঙ্গে দুই বছর বসবাস করে শিক্ষাগ্রহণ করেন। ১৪৫৪ খ্রিষ্টাব্দে তিনি মধ্য তিব্বত যাত্রা করে বিভিন্ন তীর্থস্থান দর্শন করেন।
সিলেট এম.এ.জি. ওসমানী মেডিকেল কলেজ
'''এম.এ.জি. ওসমানী মেডিকেল কলেজ''' বাংলাদেশের বিভাগীয় শহর সিলেটে অবস্থিত চিকিৎসা বিষয়ক উচ্চ শিক্ষা দানকারী একটি প্রতিষ্ঠান। সরাসরি সরকারি ব্যবস্থাপনায় পরিচালিত এই প্রতিষ্ঠানটি ১৯৬২ সালে প্রতিষ্ঠিত হয়; যা বর্তমানে দেশের একটি অন্যতম প্রধান চিকিৎসাবিজ্ঞান বিষয়ক শিক্ষাপ্রতিষ্ঠান। এখানে ১৯৬২ সাল থেকে ১ বছর মেয়াদী হাতে-কলমে শিখনসহ (ইন্টার্নশিপ) স্নাতক পর্যায়ের ৫ বছর মেয়াদি এম. বি. বি. এস. শিক্ষাক্রম চালু রয়েছে; যাতে প্রতিবছর ২৩০ জন শিক্ষার্থীকে ভর্তি করা হয়ে থাকে এবং ২০১২ সাল থেকে ৫ বছর মেয়াদী বি. ডি. এস. ডেন্টাল ডিগ্রি চালু রয়েছে যেখানে প্রতিবছর প্রায় ৫২ জনের মত শিক্ষার্থী ভর্তি করা হয়। মূল কার্যক্রমের পাশাপাশি নার্সদের প্রশিক্ষণের কার্যক্রম পরিচালিত হয়।
অবস্থান
এই কলেজটি সিলেট শহরের উত্তর-পূর্ব দিকের কাজলশাহ নামক এলাকায় অবস্থিত।
অবকাঠামো
কলেজ এবং হাসপাতাল ২০৬,৩৫৫ বর্গ মিটার এলাকা জুড়ে অবস্থিত এবং পুরাতন ও নতুন অঞ্চলে বিভক্ত। নতুন অঞ্চলে অবস্থিত কলেজটি ১৯১,৯৭৭ বর্গ মিটার এলাকা জুড়ে আছে। মূল ক্যাম্পাসে ছাত্র-ছাত্রী নিবাসের সাথে বিশাল খেলার মাঠ রয়েছে।
শিক্ষার্থী নিবাস
ছাত্রদের জন্য পাঁচটি এবং ছাত্রীদের জন্য চারটি শিক্ষার্থী নিবাস রয়েছে।
ডিপ্লোমা
এছাড়াও সাম্প্রতিক সময়ে রেসিডেন্সি প্রোগ্রাম পরিচালিত হচ্ছে।
বিএসএমএমইউ, বিসিপিএস এর অধীনে এই উচ্চতর কোর্সগুলো পরিচালিত হচ্ছে।
লেকচার গ্যালারী
প্রজেক্টর, জেরক্স প্রজেক্টর, প্রজেক্টর স্ক্রিন, এপিডায়াস্কোপ, ল্যাপটপ, সাউন্ড সিস্টেম, শীতাতপ নিয়ন্ত্রণ, ডিজিটাল মার্কার, মাইক্রোফোন বিশিষ্ট তিনটি লেকচার গ্যালারী রয়েছে।
আইটি কর্নার
লাইব্রেরীর পাশেই রয়েছে উচ্চগতির ইন্টারনেট সংযোগ বিশিষ্ট আইটি কর্নার।
টিউটোরিয়াল এবং সেমিনার রুম
প্রত্যেকটি অনুষদের জন্য একটি বা দুটি করে মোট ২৬টি বিশেষায়িত কক্ষ রয়েছে।
ব্যবচ্ছেদ কক্ষ
১ টি- এনাটমির জন্য
গবেষণাগার
১৩ টি:
জাদুঘর
এছাড়া বাংলাদেশ মেডিকেল রিসার্চ কাউন্সিলের একটি আঞ্চলিক সেল রয়েছে।
কৃতি শিক্ষক ও শিক্ষার্থী
১. শফিকুর রহমান (রাজনীতিবিদ) আমির, বাংলাদেশ জামায়াতে ইসলামী।
২. শামসুদ্দিন আহমদ (চিকিৎসক)
৩. মেজর জেনারেল নিশাত জোবাইদা
চিত্রশালা
[[File: SOMC.jpg
বিবাহ ডায়েরিজ
বিবাহ ডায়েরিজ হল একটি রোমান্টিক, হাস্যরসাত্বক ধরনের বাংলা চলচ্চিত্র। চলচ্চিত্রটি পরিচালনা করেছেন মৈনাক ভৌমিক। এই চলচ্চিত্রটিকে ক্যেমেলিয়া প্রোডাকসশ পাইভেট লিমিটেডের অধিনে প্রযোজনা করেছেন রূপা দত্ত। চলচ্চিত্রটি একটি দাম্পত্য জীবনের পূর্বে ও পরের ঘটনার নিয়ে গড়ে ওঠেছে। চলচ্চিত্রে প্রধান ভূমিকায় অভিনয় করেছেন ঋত্বিক চক্রবর্তী ও সোহিনী সরকার।বিবাহ ডায়েরিজ ২০১৭ সালের হায়দ্রাবাদ বাংলা চলচ্চিত্র উৎসবে সেরা বাংলা চলচ্চিত্র হিসাবে পুরষ্কিত হয়েছে।চলচ্চিত্রটি বক্সওফিস আয়ের হিসাবে হিট তকমা পায়।
বেঙ্গল ন্যাশনাল চেম্বার অব কমার্স অ্যান্ড ইন্ডাস্ট্রি
১৮৮৭ সালের ২ ফেব্রুয়ারি প্রতিষ্ঠিত বেঙ্গল ন্যাশনাল চেম্বার অফ কমার্স অ্যান্ড ইন্ডাস্ট্রি পশ্চিমবঙ্গ কলকাতায় অবস্থিত ব্যবসায়িক সংস্থাগুলির অন্যতম প্রাচীন সংগঠন। এটি মূলত ব্রিটিশ রাজের আমলে ভারতীয় উদ্যোক্তাদের দ্বারা বাণিজ্য, বাণিজ্য এবং শিল্পের প্রচারের জন্য সংগঠিত হয়েছিল এবং এর ইতিহাস ভারতের স্বাধীনতা সংগ্রামের সাথে নিবিড়ভাবে জড়িত।
প্রতিষ্ঠাতা সদস্যরা, বেশিরভাগ অভিজাত বাঙালি জমিদার এবং উদ্যোক্তা ছিলেন এবং পরে মারোয়াড়ি, বাংলার গুজরাটি উদ্যোক্তারাও এই সমিতিতে যোগ দিয়েছিলেন। ১৮৮৭ সালে প্রথম সভাপতি ছিলেন রায় বুদ্ধি দাস মুকিম বাহাদুর। অন্যান্য উল্লেখযোগ্য সদস্য ও সভাপতিরা হলেন- রাজা শেউ বক্স বাগলা, কাশিম বাজার রাজ পরিবারের মহারাজা মণীন্দ্র চন্দ্র নন্দী, নলিনী রঞ্জন সরকার, অমৃতলাল ওঝা।
বিএনসিসিআই ভারত বাণিজ্য প্রচার সংস্থার সহযোগিতায় কলকাতায় শিল্প ভারত বাণিজ্য মেলার আয়োজন করে।
সুলতান মুহাম্মদ কুতুব শাহ
সুলতান মুহাম্মদ কুতুব শাহ (এছাড়াও বিভিন্নভাবে অনূদিত) দক্ষিণ ভারতের কুতুব শাহি রাজবংশের গোলকোন্ডা রাজ্যের ষষ্ঠ শাসক ছিলেন।
তিনি ১৬১২ থেকে ১৬২৬ সাল অবধি রাজত্ব করেছিলেন। তিনি মুহাম্মদ কুলি কুতুব শাহের ভাস্তি ও জামাই ছিলেন, ১৬০৭ সালে মুহাম্মদ কুলির একমাত্র কন্যা হায়াত বকশি বেগমের সাথে বিবাহ বন্ধনে আবদ্ধ হন।
প্রথম কুতুব শাহি ইতিহাস তাঁর রাজত্বকালে সংকলিত হয়েছিল। তাঁর পুত্র আবদুল্লাহ কুতুব শাহ পরে গোলকন্ডার শাহ হন।
আগা খান ট্রাস্ট ফর কালচার তেলঙ্গানার প্রত্নতত্ত্ব ও যাদুঘর বিভাগের সহযোগিতায় বিস্তৃত কবরস্থান সংরক্ষণের প্রচেষ্টা চালাচ্ছে।
ডিহর
ডিহর পশ্চিমবঙ্গের বাঁকুড়া জেলার বিষ্ণুপুর মহকুমার অন্তঃপাতী একটি শহর। এই শহর বিষ্ণুপুর শহর থেকে ৮ কিলোমিটার (৫ মাইল) উত্তরে ধারাপাট গ্রামের নিকট অবস্থিত।
ইতিহাস
ডিহরে বাংলার অন্যতম প্রাগৈতিহাসিক প্রত্নস্থলটি আবিষ্কৃত হয়েছে। প্রায় ১২০০-১০০০ খ্রিষ্টপূর্বাব্দে ক্যালকোলিথিক জনগোষ্ঠী এইখানে দ্বারকেশ্বরের উত্তর তীরে বসতি স্থাপন করে। খ্রিষ্টীয় চতুর্দশ শতাব্দীতে ডিহর শৈবধর্মের একটি কেন্দ্রে পরিণত হয়।
মন্দির
শরেশ্বর বা শৈলেশ্বর শিবমন্দির ডিহর গ্রামের একটি উল্লেখযোগ্য পর্যটন আকর্ষণ। মল্লরাজ পৃথ্বীমল্ল ১৩৪৬ সালে এই মন্দির নির্মাণ করেন। লাল ইঁটের এই মন্দিরে অপূর্ব সুন্দর ফুল ও মানবমূর্তি খোদিত আছে। কয়েকটি দেবমূর্তির মুখ ধ্বংস হয়ে গেছে। শিবরাত্রির দিন এখানে প্রচুর ভক্ত সমাগম হয়।
অ্যাঞ্জেল জলপ্রপাত
অ্যাঞ্জেল জলপ্রপাত (Salto Ángel; পিমন ভাষা: Kerepakupai Vená, "সর্বোচ্চ বিন্দু থেকে পড়া", যার অর্থ "গভীরতম স্থানের জলপ্রপাত", অথবা Parakupá Vená অর্থ) ভেনিজুয়েলার একটি জলপ্রপাত। এটি বিশ্বের সর্বোচ্চ নিরবচ্ছিন্ন জলপ্রপাতর যার উচ্চতা ৯৭৯ মিটার (৩,২১২ ফুট) এবং গভীরতা ৮০৭ মিটার (২,৬৪৮ ফুট)। এটি ইউনেস্কো বিশ্ব ঐতিহ্যবাহী স্থানের অংশ।
ইতিহাস
জলপ্রপাতটি ১৯৩৭ সালে মার্কিন বিমানচালক জিমি অ্যাঞ্জেল আবিষ্কার করেন। এর পর থেকে তার নামানুসারেই এটির পরিচিতি লাভ করে। thumb|center|700px|অয়েন্তেপুই এবং ইসলা রেতন ক্যাম্প থেকে এঞ্জেল জলপ্রপাত (কেন্দ্র) এর আংশিক মেঘলা দৃশ্য, শুষ্ক মৌসুমের শেষ সময় নেওয়া
নাম
স্থানীয় আদিবাসীরা জলপ্রপাতটিকে বলে কেরেপাকুপাই মেরু। তাই হুগো শাভেজ জলপ্রপাতটির নাম পরিবর্তন করতে চেয়েছিলেন।
গতিমান এক্সপ্রেস
গতিমান এক্সপ্রেস হল ভারতের প্রথম উচ্চতর-গতির রেল। এটি দিল্লি এবং ঝাঁসির মধ্যে চলে। এর সর্বোচ্চগতি এবং বর্তমানে ভারতে ট্রেন ১৮ এবং টালগো ট্রেনসেট সহ ডাব্লুডিপি ৪ ২০০৯৯ 'আরাবল্লী' র পরে দ্রুততম ট্রেন।   ট্রেনটি, ১লা এপ্রিল ২০১৮ থেকে, হজরত নিজামউদ্দিন থেকে ঝাঁসি জংশন রেলস্টেশন পর্যন্ত  যাত্রা করতে ২৬৫ মিনিট সময় নেয়। এর গড় গতিবেগ ।
ইতিহাস
অক্টোবর ২০১৪ সালে, এই রেলপথ পরিষেবাটি শুরু করার জন্য ভারতীয় রেল রেলওয়ে সুরক্ষা কমিশনের কাছে সুরক্ষা শংসাপত্রের জন্য আবেদন করেছিল।
২০১৫ সালের জুনে, ট্রেনটির কথা আনুষ্ঠানিকভাবে ঘোষণা করা হয়েছিল। ট্রেনটি ৫ই এপ্রিল ২০১৬ সালে চালু হয়েছিল এবং নিজামউদ্দিন ও আগ্রা ক্যান্টনমেন্টের মধ্যে যাত্রাপথটি ১০০ মিনিটের মধ্যে শেষ করে।
ট্রেন সম্বন্ধীয় তথ্য
এই ট্রেনে লোকোমোটিভ ডাবলিউএপি-৫ ইঞ্জিন ব্যবহৃত হয়। গাজিয়াবাদ (জিজেডবি) ইলেকট্রিক লোকোমোটিভ শেড থেকে তিনটি সুনির্দিষ্ট ডাবলিউএপি-৫ লোকোমোটিভ ৩০০০৭, ৩০০২০, ৩০০৮৬ ইঞ্জিন এই ট্রেনটিকে উভয় যাত্রাপথেই টেনে নিয়ে যায়। সমস্ত কামরাই এলএইচবি কামরা। এই ট্রেনে ১২টি কামরা রয়েছে এবং দুটি মালপত্র সহ জেনারেটর ভ্যান আছে, যেদুটিকে এন্ড - অন - জেনারেটর ভ্যান (ইওজি) বলা হয়। ৮ টি কামরা বাতানুকুল চেয়ার কার এবং বাকি ২ টি কামরা বাতানুকুল এক্সিকিউটিভ চেয়ার কার। ট্রেনটি শতাব্দী এক্সপ্রেসে ব্যবহৃত প্রায় একই রকম তকমা ব্যবহার করে, অতিরিক্ত থাকে একটি হলুদ রঙের পটি।
গমনপথ
পুরো গমনপথটি বিদ্যুতায়িত হওয়ায়, গাজিয়াবাদ (জিজেডবি) ইলেকট্রিক লোকোমোটিভ শেড থেকে তিনটি সুনির্দিষ্ট ডাবলিউএপি-৫ লোকোমোটিভ ৩০০০৭, ৩০০২০, ৩০০৮৬ ইঞ্জিন এই ট্রেনটিকে উভয় যাত্রাপথেই টেনে নিয়ে যায়।
ফারতুন আদান
ফারতুন আদান (Fartuun Aadan, فارتون آدن) হলেন সোমালিয়ার একজন সমাজকর্মী।
জীবনী
ফারতুন আদান বেড়ে উঠেছেন সোমালিয়ায়। তিনি এলমান আলী আহমেদের সাথে বিবাহবন্ধনে আবদ্ধ হয়েছিলেন। এলমান আলী আহমেদ ছিলেন একজন উদ্যোক্তা এবং শান্তিকর্মী। এলমান-ফারতুন দম্পতির চার কন্যাসন্তান ছিল।
১৯৯৬ সালে সোমালিয়ায় গৃহযুদ্ধ চলাকালে এলমান আলী আহমেদকে হত্যা করা হয়। পরবর্তীকালে, ১৯৯৯ সালে ফারতুন আদান কানাডা গমন করেন। ২০০৭ সালে তিনি সোমালিয়ায় ফিরে আসেন।
দেশে ফিরে এসে তিনি শান্তি ও মানবাধিকার নিয়ে কাজ করতে শুরু করেন। তিনি তার স্বামীর স্মৃতিকে উপজীব্য করে এলমান শান্তি ও মানবাধিকার কেন্দ্র প্রতিষ্ঠা করেন। তিনি সংস্থাটির এক্সিকিউটিভ ডিরেক্টর হিসেবে দায়িত্ব পালন করছেন এবং তার মেয়ে ইলোয়াদ এলমান তার সাথে সংগঠনটিতে কাজ করে থাকেন।
সংস্থাটির মাধ্যমে ফারতুন আদান 'সিস্টার সোমালিয়া' সৃষ্টিতে অবদান রেখেছেন, যেটি ছিল দেশটির প্রথম কর্মসূচী যা দেশটির যৌন নির্যাতনের শিকার নারীদের নিয়ে কাজ করে থাকে।
সম্মাননা
ফারতুন আদানকে ২০১৩ সালে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর। ২০১৪ সালে এলমান শান্তি ও মানবাধিকার কেন্দ্রে তার কর্মকাণ্ডের স্বীকৃতিস্বরূপ তাকে পুরস্কার প্রদান করে জার্মানি সরকার। তিনি ও তার মেয়ে ইলোয়াদ এলমান ২০১৭ সালে অরোরা মানবিকতা জাগরণ পুরস্কারের জন্য মনোনীত হয়েছিলেন।
গতিমান এক্সপ্রেস
সময়তালিকা
গতিমান এক্সপ্রেস (ট্রেন নং - ১২০৫০), গড়ে, তার নির্ধারিত সময়ের চেয়ে ২ মিনিট আগে ঝাঁসি রেলস্টেশনে পৌঁছে যায়। ট্রেনটি হজরত নিজামউদ্দিন থেকে সকাল ৮টা ১০মিনিটে আইএসটি ছেড়ে আগ্রা ক্যান্টনমেন্টে থামে সকাল ৯টা ৫০মিনিট নাগাদ এবং সকাল ৯ টা ৫৫ মিনিটে আগ্রা থেকে রওনা হয়ে সকাল সোয়া ১১ টা নাগাদ গোয়ালিয়রে পৌঁছায়। এটি ২ মিনিটের জন্য গোয়ালিয়রে থামে এবং তারপরে ঝাঁসির দিকে যাত্রা শুরু করে ঝাঁসিতে পৌঁছয় ১২টা ৩৫ মিনিটে (আইএসটি)।
ফেরার সময়, ১২০৪৯ গতিমান এক্সপ্রেস ঝাঁসি থেকে ছেড়ে যায় দুপুর ৩টে ০৫মিনিটে এবং ১ ঘণ্টার মধ্যে অর্থাৎ, ৪টে ০৫মিনিটে গোয়ালিয়রে পৌঁছয়। ২ মিনিট নির্ধারিত থামার পরে এটি আগ্রা ক্যান্টনমেন্টে পৌঁছে যায় বিকেল ৫ টা ৪৫ মিনিটে এবং সন্ধ্যা ৫টা ৫০মিনিটে যাত্রা শুরু করে এটি হজরত নিজামমুদ্দিন পৌঁছে যায় সন্ধ্যা সাড়ে সাত টায়। ২০১৭ সালে ১২০৫০ গতিমান এক্সপ্রেসের গড় বিলম্ব ছিল ২৭ মিনিট।
কামরাগুলি
গতিমান এক্সপ্রেস মোট ১০টি কামরা রয়েছে। এর মধ্যে দুটি হল এক্সিকিউটিভ বাতানুকুল চেয়ার কার এবং বাকি আটটি বাতানুকুল চেয়ার কার।
লোকো যোগাযোগ
গাতিমান এক্সপ্রেসকে, নিয়মিতভাবে, বৈদ্যুতিক লোকোমোটিভ ডব্লিউএপি -৫ ইঞ্জিন টেনে নিয়ে যায়। গাজিয়াবাদ (জিজেডবি) ইলেকট্রিক লোকোমোটিভ শেড থেকে তিনটি সুনির্দিষ্ট ডাবলিউএপি-৫ লোকোমোটিভ ৩০০০৭, ৩০০২০, ৩০০৮৬  ইঞ্জিন এই ট্রেনটিকে উভয় যাত্রাপথেই টেনে নিয়ে যায়। লোকোমোটিভগুলি টিপিডাব্লুএস (ট্রেন সুরক্ষা এবং সতর্কতা ব্যবস্থা) দিয়ে সজ্জিত।
আরো দেখুন
• AC Superfast Express
• Bullet train (Mumbai-Ahmedabad)
• বন্দে ভারত এক্সপ্রেস
• তেজাস এক্সপ্রেস
• Humsafar Express
• Mahamana Express
• Double Decker Express
• দুরন্ত এক্সপ্রেস
• রাজধানী এক্সপ্রেস
• শতাব্দী এক্সপ্রেস
• জন শতাব্দী এক্সপ্রেস
• অন্তোদয় এক্সপ্রেস
• উদয় এক্সপ্রেস
• যুব এক্সপ্রেস
• ট্রেন ২০
তথ্যসূত্র
Train Running Status History
বিনয় কৃষ্ণ বালা
বিনয় কৃষ্ণ বালা বাংলাদেশ পুলিশে অতিরিক্ত মহাপরিচালক হিসেবে কর্মরত ছিলেন। বর্তমানে তিনি বাংলাদেশ সরকারি কর্মকমিশনের (পি. এস. সি.) সদস্য হিসেবে নিয়োজিত রয়েছেন।
প্রাথমিক জীবন
তিনি গোপালগঞ্জে জন্মগ্রহণ করেন।
শিক্ষাজীবন
বিনয় কৃষ্ণ ঢাকা বিশ্ববিদ্যালয় থেকে হিসাব বিজ্ঞানে অনার্সসহ স্নাতকোত্তর সম্পন্ন করেন। পরবর্তিতে তিনি জাতীয় বিশ্ববিদ্যালয় থেকে এলএলবি ডিগ্রি লাভ করেন।
কর্মজীবন
তিনি ১৯৮৮ সালে ৭তম বিসিএসের মাধ্যমে সহকারী পুলিশ সুপার পদে কর্মজীবন শুরু করেন। তিনি অতিরিক্ত ডিআইজি, সিআইডির সেন্ট্রাল ক্রাইম, বরিশাল রেঞ্জের ডেপুটি ইন্সপেক্টর জেনারেল (ডিআইজি) এবং নতুন বিভাগ প্রতিষ্ঠার সময় রংপুর রেঞ্জের প্রথম ডিআইজি ছিলেন। পুলিশ হেডকোয়ার্টার্সে তিনি নভেম্বর ২০১২ থেকে ফেব্রুয়ারি ২০১৭ পর্যন্ত ডিআইজি প্রশাসনের দায়িত্ব পালন করেন।
২০২০ সালের ৭ জানুয়ারি তিনি বাংলাদেশ সরকারি কর্ম কমিশনের সদস্য হিসেবে নিয়োগপ্রাপ্ত হন।
জাতিসংঘের শান্তি মিশনে দায়িত্ব পালন
বিনয় কৃষ্ণ জাতিসংঘ শান্তিরক্ষা মিশনে আড়াই বছর দায়িত্ব পালন করেন। ইউনাইটেড নেশনস প্রোটেকশন ফোর্স (UNPROFOR) প্রাক্তন জুগোস্লাভিয়াতে তিনি সিআইভিপিওএল সদর দপ্তরে অপারেশন শাখার মাধ্যমে শান্তি বজায় রাখতে অবদান রেখেছিলেন। দারফুরে জাতিসংঘের আফ্রিকান মিশনে (UNAMID) তিনি সিআইভিপিওএল সদর দপ্তরে মানবাধিকারের পুলিশ প্রধান এবং প্রথম বাংলাদেশ পুলিশ কন্টিনজেন্টের কন্টিনজেন্ট কমান্ডার হিসেবে দায়িত্ব পালন করেন।
সম্মাননা
পুলিশ কর্মজীবনে তিনি দুইবার জাতিসংঘ শান্তি পদক এবং জনগণের প্রতি অসামান্য সেবার জন্য বাংলাদেশ পুলিশ পদক (বিপিএম) এবং অপরাধ নিয়ন্ত্রণে পুলিশী অভিযানে সাহসিকতার জন্য রাষ্ট্রপতি পুলিশ পদক (পিপিএম)-এ ভূষিত হন। তিনি আইজিপির অনুকরণীয় গুড সার্ভিসেস ব্যাজও অর্জন করেন।
গার্থ এল নিকোলসন
'''গার্থ এল. নিকোলসন''' (Garth L. Nicolson, জন্ম ১ অক্টোবর, ১৯৪৩) আমেরিকান বায়োকেমিস্ট যিনি কোষ ঝিল্লির জন্য তরল মোজাইক মডেল নামে পরিচিত একটি যুগান্তকারী বৈজ্ঞানিক মডেল তৈরি করেছিলেন।  তিনি ক্যালিফোর্নিয়ার ইনস্টিটিউট ফর মলিকিউলার মেডিসিনের প্রতিষ্ঠাতা। তিনি প্রেসিডেন্ট ও প্রধান বৈজ্ঞানিক কর্মকর্তার দায়িত্বও পালন করেছেন। মলিকিউলার প্যাথলজির ইমেরিটাস অধ্যাপক হিসাবে দায়িত্ব পালন করেছেন। তিনি অস্ট্রেলিয়ার নিউক্যাসল বিশ্ববিদ্যালয় এর বিজ্ঞান ও প্রযুক্তি অনুষদে সম্মিলিত অধ্যাপক। উপসাগরীয় যুদ্ধ সিন্ড্রোম এর প্রাদুর্ভাবের সময় তিনি এই রোগের কারণ, চিকিৎসা এবং প্রতিরোধ সম্পর্কে অনুসন্ধানের শীর্ষস্থানীয় কর্তৃপক্ষ ছিলেন। পারস্য উপসাগরীয় যুদ্ধ এর প্রবীণ সম্মেলনের জন্য তাঁকে মেডিকেল-সায়েন্টিফিক প্যানেলের চেয়ারম্যান নিযুক্ত করা হয়েছিল। জৈব যুদ্ধ -এর উপাদান হিসাবে যে ব্যাকটিরিয়াম  দ্বারা রোগ সৃষ্টি হয়েছিল  বলে সন্দেহ করা হয়েছিল তিনি  মার্কিন যুক্তরাষ্ট্রের প্রতিনিধি পরিষদ এর পদস্থ হিসবে তার বিস্তৃত বৈজ্ঞানিক তদন্ত করেছিলেন। তাঁর সেবার জন্য তাকে ইউএস আর্মি স্পেশাল ফোর্সেসের সম্মানসূচক কর্নেল এবং ইউএস নেভি এসইএএল সম্মানে ভূষিত করা হয়েছিল।
এস. জে. সিঙ্গার এর সঙ্গে নিকসসন ১৯৭২ সালে "কোষ ঝিল্লির কাঠামোর তরল মোজাইক মডেল" শীর্ষক একটি গবেষণাপত্র প্রকাশ করেছিলেন। এটি এখন কোষ জীববিদ্যায় একটি ক্লাসিক পেপার হিসাবে বিবেচিত হয়।
নিকোলসনের ৬০০ টিরও বেশি বৈজ্ঞানিক গবেষণাপত্রের মধ্যে বেশিরভাগ গবেষণাতেই ক্যান্সার জীববিজ্ঞান এবং বার্ধক্য সম্পর্কিত কোষীয় বৈশিষ্ট্য যুক্ত রয়েছে। ক্যান্সার অধ্যয়নের জন্য তিনি বেশ কয়েকটি কৌশল উদ্ভাবন করেছিলেন এবং তার মধ্যে থেকে পাঁচটির মার্কিন দেশে পেটেন্ট নেওয়া রয়েছে। ২০০৩ সালে তিনি লিপিড রিপ্লেসমেন্ট থেরাপির অনুশীলন চালু ক'রে (১৯৯৯ সালে ইয়েচেজেল বেরেনহোলজ এবং এলিশালম ইয়েচিল আবিষ্কার করেছিলেন) একটি বৈজ্ঞানিক ধারণার রূপান্তর করেছিলেন। তিনি পর্যবেক্ষণে দেখলেন যে এই থেরাপির বার্ধক্য বিরোধী প্রভাব রয়েছে। পেশীগুলির দীর্ঘস্থায়ী দুর্বলতার জন্য পুনঃস্থাপনের সম্ভাবনা রয়েছে (অবসন্নতা)) এবং তা ক্যান্সার চিকিৎসায় থাকা রোগীদের পক্ষে উপকারী। নিকলসন আবিষ্কার করলেন যে কোষীয় এবং অণু স্তরে ক্ষতিগ্রস্ত কোষীয় লিপিড প্রকৃত প্রতিস্থাপনের ফলে অক্ষতিগ্রস্ত লিপিডগুলি কোষীয় কাঠামো এবং কার্যকারিতা যথাযথভাবে বজায় রাখতে সাহায্য করে। এর ফলে মূলত কোষ ঝিল্লি এবং অর্গানেল ঝিল্লি (বিশেষ করে মাইটোকন্ড্রিয়া) এবং স্থিতিশীল কোষীয় কার্যাবলী বজায় রাখার জন্য এটি গুরুত্বপূর্ণ।
জীবনী
নিকলসনের জন্ম ক্যালিফোর্নিয়ার লস অ্যাঞ্জেলেস এ। তিনি ১৯৬৫ সালে লস অ্যাঞ্জেলেসের ক্যালিফোর্নিয়া বিশ্ববিদ্যালয় থেকে স্নাতক ডিগ্রি অর্জন করেন। তিনি সান দিয়েগোর ক্যালিফোর্নিয়া বিশ্ববিদ্যালয় এ বায়োকেমিস্ট্রি গবেষণায় যোগ দেন এবং সেখান থেকে ১৯৭০ সালে তিনি পিএইচডি অর্জন করেন। ১৯৬৭ থেকে ১৯৭০ সাল পর্যন্ত তিনি ইউএসপিএইচএস প্রিডক্টরাল ফেলো ছিলেন। ১৯৭০-১৯৭১ সালের সময়কালে তিনি লা জোলার সালক ইনস্টিটিউট ফর বায়োলজিকাল স্টাডিজ এ ক্যান্সার কাউন্সিল ল্যাবরেটরির আরমান্ড হ্যামার ক্যান্সার সেন্টারে গবেষণা সহযোগী ছিলেন। তিনি ক্যান্সার কাউন্সিল ল্যাবরেটরির প্রধান হয়েছিলেন, পাশাপাশি ১৯৭২ সালে ইলেক্ট্রন মাইক্রোস্কোপি ল্যাবরেটরির পরিচালকও হন। ১৯৭৪ সালে তিনি ক্যান্সার জীববিজ্ঞান বিভাগের সভাপতির দায়িত্ব গ্রহণ করেন এবং ১৯৭৬ সাল পর্যন্ত তিনি এই পদে অধিষ্ঠিত ছিলেন। ১৯৭৫ সালে তিনি ইরভিন এর ক্যালিফোর্নিয়া বিশ্ববিদ্যালয় এর বিকাশ ও কোষ জীববিজ্ঞান বিভাগে অধ্যাপক হিসাবে নিযুক্ত হন। ১৯৭৮ সালে তিনি কলেজ অফ মেডিসিন, ক্যালিফোর্নিয়া বিশ্ববিদ্যালয়, ইরভিন -এ ফিজিওলজি এবং বায়ো ফিজিক্স বিভাগের অধ্যাপক হন। ১৯৮০ সালে তাঁকে টেক্সাস বিশ্ববিদ্যালয় এম. ডি. অ্যান্ডারসন ক্যান্সার সেন্টার, হিউস্টন এর ক্যান্সার গবেষণার অধ্যাপক পদে নিয়োগ করা হয় এবং যেখানে তিনি সাত বছর কাজ করেছিলেন। ১৯৮০ থেকে ১৯৯৬ সালের মধ্যে তিনি টেক্সাস স্বাস্থ্য বিজ্ঞান কেন্দ্র, গ্র্যাজুয়েট স্কুল অফ বায়োমেডিকাল সায়েন্সেস এর ক্যান্সার গবেষণায় ডেভিড ব্রুটন জুনিয়র পদে অধ্যাপক ছিলেন এবং টেক্সাস বিশ্ববিদ্যালয় এম. ডি. অ্যান্ডারসন ক্যান্সার সেন্টার এর টিউমার বায়োলজির অধ্যাপক এবং চেয়ারম্যান ছিলেন।  তিনি ১৯৮২ থেকে ১৯৯৮ সাল পর্যন্ত টেক্সাস মেডিকেল বিশ্ববিদ্যালয় -এ প্যাথলজি এবং ল্যাবরেটরি মেডিসিন বিভাগের অধ্যাপক ছিলেন। ১৯৮১-১৯৯৮ সময়কালে তিনি টেক্সাস এ এ্যান্ড এম বিশ্ববিদ্যালয় এর স্কুল অফ ভেটেরিনারি মেডিসিনে প্যাথলজি বিভাগের অ্যাডজাক্ট অধ্যাপক ছিলেন। ১৯৮৯ থেকে ১৯৯৯ সাল পর্যন্ত তিনি টেক্সাস মেডিকেল স্কুল বিশ্ববিদ্যালয়ের অভ্যন্তরীণ মেডিসিন বিভাগে অধ্যাপক ছিলেন। ১৯৯৬ সালে তিনি হান্টিংটন বিচে ইনস্টিটিউট ফর মলিকুলার মেডিসিন প্রতিষ্ঠা করেছিলেন। তিনি এর প্রেসিডেন্ট, চিফ সায়েন্টিফিক অফিসার এবং মলিকুলার প্যাথলজির গবেষণা অধ্যাপক হন। তিনি ইন্টিগ্রেটিভ মেডিসিনের ক্যাপিটল ইউনিভার্সিটিতে ইন্টিগ্রেটিভ মেডিসিনের অধ্যাপক হিসাবেও দায়িত্ব পালন করেছেন। ২০০৩ সাল থেকে তিনি অস্ট্রেলিয়ার নিউক্যাসল বিশ্ববিদ্যালয় এ বিজ্ঞান ও প্রযুক্তি ফ্যাকাল্টির কনজয়েন্ট প্রফেসর পদে রয়েছেন। তিনি ক্যান্সার অ্যান্ড মেটাস্থেসিস রিভিউজ এর সম্পাদকীয় বোর্ডের প্রতিষ্ঠাতা সম্পাদক।
জাতীয় গণতান্ত্রিক জোট
জাতীয় গণতান্ত্রিক জোট বা এনডিএ (ন্যাশনাল ডেমোক্রেটিক অ্যালায়েন্স) হচ্ছে ভারতের মধ্য-ডান এবং ডানপন্থী রাজনৈতিক দলগুলোর একটি জোট। এই জোটের নেতৃত্বে আছে ভারতীয় জনতা পার্টি (বিজেপি)। এটি বর্তমান ভারতের শাসক জোট।
এর চেয়ারম্যান ছিলেন ভারতের প্রয়াত প্রধানমন্ত্রী অটল বিহারী বাজপেয়ী। জোটের প্রতিনিধিত্বকারীরা হলেন প্রাক্তন উপপ্রধানমন্ত্রী লাল কৃষ্ণ আদভানি, বর্তমান প্রধানমন্ত্রী এবং লোকসভার সদস্য নরেন্দ্র মোদি;  এবং রাজ্যসভার সভাপতি এবং সামাজিক ন্যায়বিচার ও ক্ষমতায়ন মন্ত্রী থাওয়ার চাঁদ গেহলট এবং স্বরাষ্ট্রমন্ত্রী এবং জোটের বর্তমান সভাপতি অমিত শাহ। জোটটি ১৯৯৯ থেকে ২০০৪ সাল পর্যন্ত ক্ষমতাসীন ছিল। পরবর্তীতে ২০১৪ সালের সাধারণ নির্বাচনে সম্মিলিতভাবে ৩৮.৫% ভোট পেয়ে পুনরায় ক্ষমতায় ফিরে আসে। জোটের নেতা নরেন্দ্র মোদী ২০১৪ সালের ২৬ মে তারিখে ভারতের ১৪তম প্রধানমন্ত্রী হিসাবে শপথ নেন। ২০১৯ সালের সাধারণ নির্বাচনে জোট সম্মিলিতভাবে ৪৫.৪৩% ভোটের সাথে আসন সংখ্যা ৩৫৩ আসনে উন্নীত হয়।
বিভিন্ন রাজ্যে এনডিএ সরকার
{{legend|#ff9933|বিজেপি (১২)}} {{legend|#ffc969| বিজেপির সাথে জোটবদ্ধ (৬)}} {{legend|#00bfff| কংগ্রেস (৪)}} {{legend|#00ebff| কংগ্রেসের সাথে জোটবদ্ধ (২)}} {{legend|#FF0000| অন্যান্য দল (আম আদমি পার্টি, তৃণমূল কংগ্রেস, বিজেডি, টিআরএস, ওয়াইএসআর কংগ্রেস, সিপিআই (এম)) }} {{legend|#000000| রাষ্ট্রপতি শাসিত (১) }} {{legend|#808080| বিধানসভা বিহীন (৫) }}
২০২০ সালের মার্চ পর্যন্ত, বিজেপি মোট ১২টি রাজ্যে তথা অরুণাচল প্রদেশ, আসাম, গোয়া, গুজরাত, হিমাচল প্রদেশ, কর্ণাটক, মধ্যপ্রদেশ, মণিপুর, ত্রিপুরা, উত্তর প্রদেশ এবং উত্তরাখণ্ডের বিধানসভায় সংখ্যাগরিষ্ঠতা অর্জন করেছে। হরিয়ানা রাজ্যে বিজেপি গরিষ্ঠ অংশীদার (বিজেপির মুখ্যমন্ত্রী) হিসাবে জননায়ক জনতা পার্টির সাথে ক্ষমতা ভাগাভাগি করেছে।
অন্যদিকে বাকি ৮টি রাজ্যে তথা অন্ধ্র প্রদেশ, বিহার, মেঘালয়, মিজোরাম, নাগাল্যান্ড, উড়িষ্যা, সিকিম এবং তামিলনাড়ুতে (যদিও তামিলনাড়ু বিধানসভায় বিজেপির একটিও আসন নেই) বিজেপি এনডিএ-র অন্যান্য রাজনৈতিক দলের সাথে ছোট অংশীদার হিসাবে জোট বদ্ধ হয়ে ক্ষমতা ভাগাভাগি করেছে।
বিজেপি এর আগে দিল্লি, ছত্তিশগড়, ঝাড়খণ্ড এবং রাজস্থানে একক সংখ্যাগরিষ্ঠ দল হিসেবে ক্ষমতায় ছিল। অন্যদিকে দলটি জম্মু ও কাশ্মীর, মহারাষ্ট্র, পাঞ্জাব এবং পুদুচেরিতেও জোট সরকারের অংশ হিসাবে শাসন করে ছিল।
কেরালা, তেলেঙ্গানা এবং পশ্চিমবঙ্গে বিজেপি কখনোই ক্ষমতায় ছিল না। তবে তেলেঙ্গানা যখন অন্ধ্রপ্রদেশের অংশ ছিল তখন ১৯৯৯ সাল থেকে ২০০৪ সাল পর্যন্ত বিজেপি তেলুগু দেশম পার্টির সাথে জোটবদ্ধভাবে অন্ধ্রপ্রদেশ শাসন করেছিল।
২০১৪ সালের লোকসভা নির্বাচন
৫৪৩টির আসনের মধ্যে ৪২৭টি আসনে বিজেপি ৪২৭জন প্রার্থীকে মনোনয়ন দিয়েছিল। কিন্তু মনোনয়নকালে বাধ্যতামূলক ফর্ম জমা দিতে ব্যর্থ হওয়ার জন্য নীলগিরি আসনে বিজেপি প্রার্থী এস. গুরুমুর্তির মনোনয়ন বাতিল করা হয়েছিল।
(#) এনপিপি, এনপিএফ এবং এমএনএফ প্রতিটি আসন এবং এনডিএ প্রার্থীদের সমর্থনকারী অন্যান্য ৮ সদস্যের প্রতিদ্বন্দ্বিতা করেছে।
বড়দল উত্তর ইউনিয়ন
উত্তর বড়দল ইউনিয়ন‌ বাংলাদেশের সিলেট বিভাগের সুনামগঞ্জ জেলার তাহিরপুর উপজেলার একটি ইউনিয়ন।
অবস্থান ও সীমানা
পূর্বে বাদাঘাট ইউনিয়ন, পশ্চিমে বড়দল দক্ষিণ ইউনিয়ন, উত্তরে ভারত সীমান্ত, দক্ষিণে বাদাঘাট ইউনিয়ন ও দক্ষিণ বড়দল ইউনিয়নের কিয়দাংশ।
ইতিহাস
ইউনিয়নেরনামঃ ৪নং বড়দল উত্তর ইউনিয়ন পরিষদ। অত্রইউনিয়ন পরিষদটি ১৯৭২ খ্রীষ্টাদ্বেপ্রতিষ্টিত হয়।
ইউনিয়ন, উত্তরে ভারত সীমান্ত, পশ্চিমে বড়দল দক্ষিণ ইউনিয়ন। অত্রইউনিয়নের  আয়তন ৪,৮৭১ বর্গ
কিলোমিটার প্রায়। ভোটারসংখ্যা ১৮,২০০ প্রায়। জনসংখ্যা ৩৩,৮৪০ প্রায়।
গ্রাম সমূহের তালিকা
সর্বমোট      ৩৩,৮,৪০
টআয়তন ও জনসংখ্যা
জনসংখ্যা-৩৩,৮৪০ প্রায়।
শিক্ষা
'''শিক্ষার হার :' শিক্ষা প্রত্ঠান ১/ চাঁনপুর উচ্চ বিদ্যালয় ২/ব্রাহ্মণগাঁও আদর্শ উচ্চ বিদ্যালয় ৩/ হাজী ইউনুস আলী উচ্চ বিদ্যালয়
যৌন সহিংসতার কারণ
যৌন সহিংসতার কারণ কে নানাভাবে ব্যাখ্যা করা হয়। এর পিছনে নানা কারণ আছে, যেমনঃ সেনাবাহিনী দ্বারা ধর্ষণ, সামাজিক অর্থনীতি, ক্রোধ, শক্তিপ্রদর্শনী, ধর্ষকাম, যৌন প্রশান্তি, মানসিক অস্থিরতা রূপ্ম ব্যাধি, নীতিশাস্ত্র, আইন, ধর্ষিতাকেই দায়ী করা এবং বিবর্তনগত দিক থেকে এ বিষয়টি আলোচনা, গবেষণার এবং ব্যাখ্যার বিষয় হয়ে দাড়িয়েছে।